airasia Super App เสิร์ฟร้านเด็ด “เชียงใหม่” อร่อยถึงหน้าบ้าน
airasia Super App ต่อยอดความสำเร็จ "บินตรงส่งความอร่อย" ขยายบริการส่งความอร่อยอาหารพื้นเมืองเชียงใหม่สู่กรุงเทพและนนทบุรีแล้ววันนี้
airasia Super App ต่อยอดความสำเร็จ "บินตรงส่งความอร่อย" ขยายบริการส่งความอร่อยอาหารพื้นเมืองเชียงใหม่สู่กรุงเทพและนนทบุรีแล้ววันนี้
15 ก.พ. 2566

นางสาวณัฏฐิณี ตะวันชุลี ผู้อำนวยการใหญ่ airasia Super App ประจำประเทศไทย กล่าวว่า ตั้งแต่เปิดบริการบินตรงส่งความอร่อยจากภูเก็ตในปีที่ผ่านมา บริษัทได้รับเสียงตอบรับจากนักชิมชาวกรุงอย่างล้นหลาม และมีเสียงเรียกร้องอย่างมากให้ขยายบริการบินตรงส่งความอร่อยเพิ่มไปในจังหวัดเชียงใหม่ ซึ่งพบว่าอาหารพื้นเมืองต้นตำรับชาวเหนือมีชื่อเสียงในหมู่ชาวไทยและชาวต่างชาติจำนวนมาก ด้วยเหตุนี้จึงต่อยอดความสำเร็จโดยคัดร้านเด็ดเมนูดังจากร้านอาหารชื่อดังในเชียงใหม่เพื่อตอบสนองความต้องการของนักชิมในกรุงเทพฯ และนนทบุรีที่อาจไม่มีเวลาเดินทางไปเชียงใหม่ ได้ลิ้มชิมอาหารพื้นเมืองแท้ๆจากเชียงใหม่ถึงบ้านคุณในเวลาอันรวดเร็วพร้อมคุณภาพรสชาติที่เหมือนไปนั่งทานที่ร้าน ทั้งยังเป็นการขับเคลื่อนภาคธุรกิจท้องถิ่้นให้เป็นที่รู้จักมากกว่าแค่ในท้องถิ่นอีกด้วย
โดยประเดิมอาหารเหนือแสนอร่อยจากร้านหมูทอดกาดหลวง by ดํารงค์ ร้านดังประจำกาดหลวง เชียงใหม่ ด้วยเมนูเด็ดที่ไม่ว่าใครไปเยือนเชียงใหม่ก็ต้องซื้อเป็นของฝากทั้ง ซี่โครงหมูทอด, ไส้อั่ว, แคบหมูไร้มัน, น้ำพริกหนุ่ม, ไส้อั่ว และสามชั้นทอด ตามมาด้วยร้านเขยเจียงใหม่ ร้านอาหารเก่าแก่คู่เชียงใหม่ ด้วยเมนูอาหารพื้นเมือง อาทิ ลาบหมูคั่ว ,อ่องปู, ออเดิร์ฟเมือง, แกงผักหวานใส่ไข่มดแดง รสชาติอร่อยแบบเหนือแท้ๆ ในราคาที่เข้าถึงได้